**ORGANIZACIJA NASTAVE ZA UČENIKE U ŠKOLSKOJ GODINI 2021./2022.**

**Upute su usklađene s Uputama MZO i HZJZ u cilju sprječavanja i suzbijanja epidemije COVID-19.**

Nastava u OŠ Stjepana Bencekovića započinje 6. 9. 2021.

**UPUTE O ORGANIZACIJI PRVOG RADNOG DANA**

**Učenici 1. razreda**

6. 9. 2021. (u ponedjeljak, prvog nastavnog dana) učenici prvog razreda s roditeljima dolaze u 10:30 sati ispred glavnog ulaza u školu gdje će ih dočekati učiteljica Anita Vrbanić. Udžbenike će preuzeti također u parku škole te neka ponesu praznu školsku torbu.

 Za vrijeme boravka pred školom roditelji i djeca drže međusobni razmak od 1,5 m.

**Učenici ostalih razreda**

Učenici drugog, trećeg, četvrtog, petog, šestog, sedmog i osmog razreda dolaze ujutro u školu.

Učenici školskim autobusom kreću kući u 11:05 sati.

Učenike će dočekati njihovi razrednici koji će ih otpratiti u njihove matične učionice u kojima ih čekaju udžbenici. Svi učenici trebaju ponijeti školsku torbu i papuče.

**NAPOMENA**

• Mliječni obrok organizirat će se od utorka, 7. rujna 2021. godine.

• Produženi boravak s radom započinje u ponedjeljak, 6. rujna 2021. godine. Odvoz učenika produženog boravka kućama bit će u 16:30 sati.

**PRIJEVOZ UČENIKA U ŠKOLSKOM AUTOBUSU**

Učenici su kod ulaska u autobus, tijekom vožnje i kod izlaska iz autobusa dužni održavati fizičku distancu i nositi masku.

Veselimo se ponovnom susretu sa svim učenicima!

Ravnateljica: Tatjana Bračun Haddad, prof